Meteorologii se așteaptă la cel mai călduros an din istorie. O bucată de gheaţă cât statul Malta s-a rupt din gheţarul Pine Island.
Meteorologii spun că ar putea urma cel mai călduros an din istorie. Ianuarie 2020 a fost cea mai călduroasă lună ianuarie din ultimii 141 de ani. Din cauza căldurii, în Antarctica s-au înregistrat 20,7 grade Celsius, iar bucăţi imense de gheaţă s-au rupt din gheţari.
Dacă te-ai bucurat de căldura din ianuarie, ar fi cazul să te gândeşti şi la consecinţe. Probabil urmează o vară mai caldă ca niciodată.Reporter: Cum va fi anul 2020? ar putea fi cel mai cald?Teodora Cumpănaşu, meteorolog ANM: Este foarte posibil, deja primele 2 luni pentru mare parte a continentului, inclusiv zona ţării noastre – au fost luni şi februarie va fi cu valori peste mediile ultimelor decenii.Încălzirea globală – Exemplul Australia: "Practic, ţara a luat foc"Climatologii îţi dau exemplul australienilor, care s-au bucurat şi ei de o iarnă călduroasă.Gavin Schmidt, climatolog: "Consecinţele au fost că solul s-a uscat, nu au avut apă, iar vara a adus arşiţă şi, practic, ţara a luat foc."Nu doar la noi a fost cald. Ianuarie 2020 a fost cea mai fierbinte lună ianuarie din ultimii 141 de ani. Temperatura medie a fost cu 0,02 grade Celsius mai ridicată ca cea înregistrată în 2016, când se stabilise precedentul record.Şocul cel mai mare a fost în Antarctica, unde temperatura a atins 20,7 grade Celsius.Gavin Schmidt, climatolog: "Este un record pentru orice staţie meteo de oriunde în Antarctica. Dacă te duci acolo vara, pentru că acum e vară acolo. Temperatura nu depăşeşte, în general 0 grade Celsius. Deci o temperatură de 21 de grade Celsius e ceva important."Din cauza încălzirii, o bucată de gheaţă cât statul Malta s-a rupt din gheţarul Pine Island.